Diari Oficial de la Generalitat Valenciana


Sumari del DOGV 8924, del 13-10-2020 (2020/7896)

Informació pública la modificació puntual número 35 del Pla general.
--------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/7896


Data del document
:   25-09-2020

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública la modificació puntual número 35 del Pla general. [2020/7896]  
Edicte 164/2020  
En compliment del que es disposa en l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es publica l'acord adoptat per l'Ajuntament Ple, en sessió celebrada el dia 24 de setembre de 2020, en relació amb la modificació puntual núm. 35 del Pla general de Petrer que, textualment, en la seua part dispositiva diu:  
  
Primer  
Sotmetre a informació pública la modificació puntual número 35 del Pla general de Petrer, redactada pels serveis tècnics municipals, que té per objecte l'àmbit de l'illa d'ús industrial exclusiu, delimitada pels carrers Pintor Zurbarán, Pintor Sorolla, Elx i avinguda Felip V, regularitzar les alineacions del carrer Pintor Zurbarán i modificar l'exclusivitat de l'ús industrial per a permetre un ús terciari/comercial en la referida illa, durant el termini de quaranta-cinc dies, mitjançant anunci publicat en el Diari Oficial de la Generalitat Valenciana i en premsa escrita de gran difusió en la localitat, perquè els interessats puguen presentar les al·legacions i suggeriments que estimen oportunes.  
  
La documentació es podrà consultar en les dependències municipals en horari d'oficina o en la pàgina web de l'Ajuntament (http://www.petrer.es/concejalías/urbanismo).  
  
Segon  
Sol·licitar informes de les administracions públiques amb competències que puguen veure's afectades per l'objecte de la modificació.  
  
Tercer  
Suspendre, en els termes de l'article 64 de la LOTUP, la tramitació i l'atorgament de llicències d'obres, instal·lació i ambientals, en l'àmbit de la zona d'ordenació residencial aïllada, objecte del document de planejament que s'exposa al públic, excepte aquelles llicències que siguen compatibles amb l'antiga i la nova ordenació.  
El que es publica per a general coneixement, significant que, contra els apartats primer i segon, d'acord amb l'art. 112 de la Llei 39/2015, d'1 d'octubre, del procediment administratiu comú de les administracions públiques, el present acte és de mer tràmit no cabent la interposició de recurs contra aquest, sense perjudici de mostrar la seua oposició per a la seua consideració en la resolució que pose fi al procediment, formulant les al·legacions i presentant els documents i justificacions que estimen pertinents.  
Contra l'apartat tercer, pot interposar, amb caràcter potestatiu, indistinta i alternativament, els següents recursos:  
- De reposició, davant el mateix òrgan que l'ha dictat, en el termini d'un mes, a partir de l'endemà del dia que se li notifique, considerant prorrogable l'endemà hàbil el termini marcat quan l'últim dia recaiguera en dissabte.  
- Contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà del dia que se li notifique, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, entenent desestimat el mateix mancant resolució i notificació expressa en el termini d'un mes des de la seua interposició. Sense que per a la interposició d'aquest recurs jurisdiccional córrega termini el mes d'agost.  
Tot això, sense perjudici de poder utilitzar altres mitjans d'impugnació si ho estima convenient, i del que es preveu respecte a la competència territorial dels jutjats i tribunals d'aquest ordre que estableix l'article 14 de la Llei 29/1998, de 13 de juliol.  
  
Petrer, 25 de setembre de 2020. L'alcaldessa: Irene Navarro Díaz.